Liggaam in Blyderivier gevind'n Pad naby Hoedspruit wat deur vloedwater beskadig is. ŉ Polisiewoordvoerder, lt kol Ronel Otto, sê die liggaam is in opdrifsels sowat 15m van die kant af gevind. Dit blyk of die liggaam reeds ŉ geruime tyd in die water was aangesien dit begin ontbind het. Otto sê dit is nie duidelik of die man moontlik in die motor was wat op 19 Januarie van ŉ brug in die area meegesleur is nie. Die motor is nog nie gevind nie. Die polisie het ŉ beroep gedoen op die publiek om enige inligting rakende vermiste persone by hulle naaste polisiekantoor aan te meld.